Nafarroako Parlamentuko Mahaiak, 2020ko azaroaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Uxue Barkos Berruezo andreak aurkeztutako gaurkotasun handiko galdera, 2021erako aurrekontuen proiektuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2020ko azaroaren 2an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko eledun Uxue Barkos Berruezok, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko lehendakariak heldu den azaroaren 5eko Osoko Bilkuran, ostegunarekin, ahoz erantzun dezan:

Gobernuak datorren astean ekarriko du Parlamentura 2021erako aurrekontuen proiektua.

Zein dira datorren urterako kontuen ardatzak eta, beraz, lehendakariaren negoziazio-ardatzak Legebiltzarrean?

Iruñean, 2020ko azaroaren 2an

Foru parlamentaria: Uxue Barkos Berruezo